Didier Plaschy

Didier Plaschy (født 1973) er en tidligere sveitsisk alpinist. han kjørte utelukkende storslalåm og slalåm, og vant to seire i verdenscupen i løpet av karrieren. I dag arbeider han som trener.

Plaschy debuterte i verdenscupen 20. desember 1994 i Lech. Dagen etter tok han sine første poeng ved å bli nr. 28 i slalåmrennet på samme sted. I sesongen 1997/98 kom gjennombruddet: 6. januar 1998 ble han nummer seks i storslalåm i Saalbach-Hinterglemm, karrierens beste resultat i denne disiplinen.

I verdenscupsesongen 1998/99 oppnådde Plaschy gode resultater i Kitzbühel (2.-plass), Wengen (5.-plass) og Sierra Nevada (4.-plass). Sammenlagt endte han på 7.-plass i slalåmcupen.

Han hadde sin beste sesong i 1999/2000, da han vant slalåmrennene i Vail og Kranjska Gora. Han tok ytterligere to topp 10-plasseringer, og endte på 8.-plass sammenlagt i slalåmcupen.

Plaschy var en av de siste alpinistene som vant et slalåmrenn med lange ski (186 cm). I sesongen som fulgte (2000/01) kjørte konkurrentene på ski som var ca. 20 cm kortere. Plascht mestret ikke omstillingen til den nye carvingteknikken, og ble ikke bedre enn nr. 16 i noe renn. Han la opp i november 2001.

Plaschy deltok i slalåm i tre verdensmesterskap (1996, 1999 og 2001), men kjørte ut hver gang. Under OL 1998 ble han nr. 12 i slalåm. I tillegg ble han tre ganger sveitsisk mester.

 Meritter 

 Verdenscupseire 
 Dato Sted Disiplin 23. november 1999   Vail Slalåm 21. desember 1999   Kranjska Gora  Slalåm

 Andre meritter 
 2 ganger sveitsisk mester i slalåm (1999, 2000)
 sveitsisk mester i storslalåm (1999)
 15 seire i FIS-renn

 Referanser 

 Eksterne lenker 


Kategori:Personer fra distriktet Leuk i kanton Wallis
Kategori:Sveitsiske alpinister
Kategori:Universiade-gullmedaljevinnere for Sveits
Kategori:Universiade-medaljevinnere i alpint
Kategori:Sveitsiske mestere i alpint
Kategori:Medaljevinnere under Vinteruniversiaden 1993
Kategori:Alpinister under Vinteruniversiaden 1993
Kategori:Deltakere for Sveits under Vinter-OL 1998
Kategori:Alpinister under Vinter-OL 1998